Jabarkan Surat tunjuk sebab dari China Press dalam bahasa melayu

Pada 13 Mac 2010, pihak pengurusan China Press menerima surat tunjuk sebab dari Kementerian Dalam Negeri berikutan penyiaran laporan berita eksklusif yang menyatakan Ketua Polis Negara Tan Sri Musa Hassan telah mengemukakan surat peletakan jawatan.

Musa dilaporkan akan bersara sebelum Hari Polis pada 25 Mac 2010 dan tempat beliau akan diganti timbalannya Tan Sri Ismail Omar. Dikatakan Perdana Menteri Datuk Seri Mohd Najib Tun Razak dan Menteri Dalam Negeri Datuk Seri Hishammuddin Tun Hussein telah menerima surat itu.

Penjelasan hendaklah secara bertulis kepada KDN dalam tempoh tujuh hari mengikut Seksyen 8A Akta Mesin Cetak dan Penerbitan 1984 (Akta 301).Pencetak, penerbit, penyunting dan penulis berita akan dikenakan tindakan jika terbukti bersalah.Mereka boleh dipenjara selama tempoh tidak melebihi tiga tahun atau denda tidak melebihi RM20,000 atau kedua-duanya.

Pada 18 Mac 2010, Timbalan Ketua Setiausaha Kementerian Dalam Negeri Datuk Ahmad Fuad Abdul Aziz menyatakan pengurusan China Press bersedia memohon maaf kepada Menteri Dalam Negeri Datuk Seri Hishammuddin Tun Hussein. Oleh itu tiada tindakan dikenakan. Terserah kepada China Press untuk mengambil tindakan dalaman ke atas ketua editor kerana menjejaskan kredibiliti syarikat , KDN dan KPN.

Hishamuddin menegaskan media mestilah mendapatkan pengesahan terlebih dahulu sebelum sesuatu berita itu disiarkan dan harus bertanggungjawab atas apa yang dilaporkan. Kerajaan tidak pilih bulu dalam melaksanakan undang-undang media.